
Csővezetékes szén-hidrogén (benzin, gázolaj) szállítási veszélyes létesítmények, technológia és berendezéseik bemutatása, lehetséges baleseti eseménysorok, következményei és hatásaik értékelése

A Tudományos Diákköri Konferencia keretén belül benyújtott dolgozatomban Magyarország csővezetékes szén-hidrogén (benzin, gázolaj) szállítását mutatom be, annak minden lehetséges aspektusából. A dolgozat során elsőként a vonatkozó hazai jogszabályi hátteret ismertetem, különös hangsúlyt fektetve a súlyos káresemény elhárítási tervre, melynek tartalmára, illetve felépítésére a dolgozatban bővebben is kitérek. A jogszabályok bemutatása során kiemelten foglalkozom a csővezetékes létesítmények elhelyezésével a hazai iparbiztonsági szabályozásban. A szabályozási háttér ismertetését követően részletesen ismertetem a súlyos káresemény elhárítási terv felépítését, tartalmát, a súlyos baleseti eseménysorok bekövetkezése esetén hozott intézkedéseket, a gyakorlatok fontosságát. Munkám során részletesen foglalkozom a technológia, biztonsági berendezések ismertetésével. Dolgozatom utolsó harmadában a csővezetékes létesítményen feltételezett lehetséges baleseti eseménysorok részletes bemutatását valósítom meg, valamint azok következményeinek és hatásaiknak értékelését végzem el.



